Nick Jonas

1992 – 1999: Skorý život

Nicholas Jerry Jonas sa narodil v Dallase, Texas. Jeho matka, Denise (rod. Millerová), je bývalá speváčka a učiteľka znakovej reči. Jeho otec Paul Kevin Jonas, Sr., je skladateľ a hudobník. Nick mal domáce vyučovanie, učila ho jeho matka. Má dvoch starších bratov, Kevina (* 1987), Joea (* 1989) a mladšieho brata, Frankieho (* 2000).

2000 – 2005: Začiatky kariéry a album Nicholas Jonas

Nickova kariéra bola objavená u kaderníka, keď mal 6 rokov. V 7 rokoch začal hrať na Broadwayi. Napríklad v hrách Christmas Carol (ako Tiny Tim a Scrooge), Annie Get Your Gun (ako Little Jake), Kráska a Zviera (2002, ako Chip), Les Misérables (2003, ako Gavroche) a v Sounds of music (ako Kurt). 
V roku 2002 so svojim otcom napísal pieseň „Joy to the World (A Christmas Prayer)“. V novembri 2003 sa do rúk INO Records dostali demo piesne a po zverejnení sa ihneď stali obľúbenejšie. V septembri 2004 nahrávacia spoločnosť Columbia Records objavila Nicka a podpísal s nimi zmluvu. V decembri mal vydať svoj prvý album Nicholas Jonas, ale vydanie sa posunulo a nakoniec bolo vydané len limitovane. Nick pracoval na pesničkách pre album aj so svojimi bratmi. Na začiatku roku 2005 nový prezident Columbia Records Steve Greenberg počul nahrávky bratov ale páčil sa mu len Nickov hlas, nie album.

2005 – 2010: Jonas Brothers

Po vypočutí piesne „Please Be Mine“ sa nahrávacia spoločnosť Daylight/Columbia Records rozhodla podpísať zmluvu s bratmi ako s trojčlennou skupinou. Bratia mali v pláne nazvať kapelu „Sons of Jonas“, ale nakoniec ju nazvali „Jonas Brothers“. Prvý album nazvaný It's About Time bol vydaný 8. augusta 2006, ale s obmedzeným počtom kópií. Skupina sa rozhodla odísť od spoločnosti, pretože ich veľmi nepodporovala.
Vo februári roku 2007 skupina podpísala zmluvu s Hollywood Records. Svoj druhý album Jonas Brothers vydali 7. augusta 2007 a umiestnil sa na 5. mieste v rebríčku Billboard 200 v prvom týždni predaja. 17. augusta 2007 vystúpili ako hostia v televíznom seriáli Hannah Montana. Epizódu sledovalo takmer 10.7 miliónov ľudí a stala sa najsledovanejšou epizódou akéhokoľvek seriálu na Disney Channel.
Televízny seriál Jonas Brothers: Living the Dream mal premiéru 16. mája 2008 na Disney Channel. Bratia si zahrali aj vo filmoch Camp Rock a v pokračovaní, Camp Rock 2: Veľký koncert.
Tretí štúdiový album A Little Bit Longer bol vydaný 12. augusta 2008 a predalo sa cez 2 milióny kópií po celom svete. 2. mája 2009 mal premiéru ďalší seriál s názvom JONAS, v ktorom mali bratia hlavné role. Druhá séria mala názov JONAS L.A. a mala premiéru 20. júna 2010. 
Štvrtý štúdiový album Lines, Vines and Trying Times bol vydaný v júni 2009.

2010 – 2013: Sólo projekty

V roku 2010 Nick vytvoril kapelu Nick Jonas & the Administration a 2. februára 2010 vydali prvý album Who I Am.
21. júna 2010 Nick debutoval v Londýnskom West End v muzikáli Les Misérables, ale tentokrát ako Marius Pontmercy. Túto rolu mal hrať iba 3 týždne, ale táto doba sa presunula až do 24. júla, kvôli zmenám v turné Jonas Brothers. 
3. októbra účinkoval na koncerte, usporiadanom na počesť 25 rokov hrania Les Misérables, kde si znovu zahral rolu Mariusa Pontmercyho.
Vo februári 2012 sa objavil v seriáli Smash, kde si zahral rolu mladého hudobníka Lyleho Westa. Od januára do júla 2012 hral J. Pierreponta Finche v muzikáli „How to Succeed in Business Without Really Trying“. Pre soundtrackový album Nick nahral 5 skladieb.

2013 – 2014: Album Nick Jonas a ďalšie projekty

18. marca 2013 bolo oznámené, že sa Nick objaví v thrillerovom filme Carful What You Wish For. 18. februára bolo oznámené, že si zahrá rolu Nate Hendersona v dramatickom seriáli Kingdom.
24. júla 2014 vydal svoj singel „Chains“ a druhý singel „Jealous“ bol vydaný 7. septembra. 10. novembra 2014 prostredníctvom spoločnosti Island Records vydal svoj druhý štúdiový album ako sólový umelec s názvom Nick Jonas. Album sa umiestnil na 6. mieste v rebríčku Billboard 200 a za prvý týždeň sa v Spojených štátoch predalo 37 000 kópií.

2015: Turné a Safehouse Records

V októbri 2015 by mal byť predskokanom na turné Kelly Clarkson, Piece by Piece Tour. 18. mája 2015, deň po 2015 Billboard Music Awards, kde vystupoval so svojím dvojitým platinovým hitom „Jealous“, oznámil, že sa vydá na turné po Severnej Amerike na podporu svojho albumu.
V máji 2015 Billboard oznámil, že Nick začína s novým vydavateľstvom Safehouse Records, ktorého bude spoluvlastník. Na tomto vydavateľstve bude spolupracovať s Demi Lovato a jej manažérom Philom McIntyre. Bude to nová spolupráca medzi UMG nahrávacími vydavateľstvami Island Records (Nickovo vydavateľstvo) a Hollywood Records (Demino vydavateľstvo). Nasledujúci mesiac Nick pre Entertainment Weekly povedal o možnosti vynovenia svojho debutového albumu s ďalšími piesňami. Tiež sľúbil, že vydá nový album na konci roku 2015 alebo niekedy na ďalší rok. V auguste oznámil, že sa jeho nový singel bude volať „Levels“ a že by mal vyjsť 21. augusta. 20. novembra vydal reedíciu svojho albumu s názvom Nick Jonas X2, vrátanie troch nových skladieb a štyroch remixov.

2016: Last Year Was Complicated

V marci 2016 oznámil, že jeho tretí štúdiový album ponesie názov Last Year Was Complicated. Mal by vyjsť 10. júna 2016. Prvým singlom sa stala pieseň „Close“, na ktorej spolu s ním spolupracovala aj švédska speváčka, Tove Lo. Singel vyšiel 25. marca 2016 a produkovali ho Mattman & Robin.

Osobný život

V 13 rokoch mu diagnostikovali cukrovku I. typu. Od 6. augusta 2008 sa spojil s Bayer Diabetes Care a pomáha mladým diabetikom žiť normálny život.
Miley Cyrusová uviedla, že s Nickom chodila od júna 2006 až do decembra 2007. V lete 2008 sa špekulovalo, že chodí so Selenou Gomezovou, s ktorou si boli veľmi blízky aj začiatkom roku 2010. V lete 2010 sa zblížil so svojimi kolegyňami z muzikálu Les Misérables, Luciou Jones a Samanthou Barks. V máji 2011 sa špekulovalo o možnom vzťahu so speváčkou Deltou Goodrem. Od augusta 2013 chodil s Miss Universe Oliviou Culpo, ktorú stretol na súťaži Miss USA 2013. V júni 2015 bolo oznámené, že s rozišli.